ആസ്പെർജെർ സിൻഡ്രോം

വ്യക്തിയുടെ സാമൂഹിക ഇടപെടലിനേയും ഭാഷയുപയോഗിക്കാതെയുള്ള ആശയവിനിമയത്തെയും നിരുത്സാഹപ്പെടുത്തുന്ന ഒരു വളർച്ചാവൈകല്യമാണ് ആസ്പെർജെർ സിൻഡ്രോം ( എ.എസ് ) അഥവാ ആസ്പെർജേഴ്സ്. സ്വഭാവത്തിന്റെയും താല്പര്യങ്ങളുടെയും നിയന്ത്രിതവും ആവർത്തിക്കുന്നതുമായ ഒരു ഘടന ഈ അവസ്ഥയിൽ കാണാനാകും. ഓട്ടിസം സ്പെക്ട്രത്തിന്റെ ഒരു ലഘുരൂപമായ ഇത് പക്ഷേ ബുദ്ധിശക്തിയെയോ ഭാഷാപാടവത്തേയോ അത്രതന്നെ ബാധിക്കുന്നില്ല. ശാരീരിക അസ്വാസ്ഥ്യങ്ങളും അസ്വാഭാവികമായ സംസാരവും ഈ രോഗാവസ്ഥയിൽ കാണാറുണ്ട്. ഏതാണ്ട് രണ്ട് വയസ്സിന് മുൻപ് തന്നെ കണ്ടെത്താനാവുന്ന ഈ രോഗാവസ്ഥ ജീവിതാന്ത്യം വരെ നിലനിൽക്കാവുന്നതാണ്

 രോഗകാരണം 
ജനിതകവും പാരമ്പര്യവുമാണ് ഇത്തരം രോഗങ്ങൾക്ക് കാരണമായി ഗണിക്കപ്പെടുന്നത്. പാരിസ്ഥിതികമായ കാരണങ്ങളും ആവാമെന്ന് കരുതപ്പെടുന്ന ആസ്പെർജെഴ്സിന്റെ യഥാർത്ഥവും ശാസ്ത്രീയവുമായ കാരണം ഇന്നും അജ്ഞാതമായി തുടരുന്നു. സമാന രോഗികളിലെ ബ്രെയിൻ മാപ്പിങിൽ പൊതുവായ ഒരു കാരണം ഇതുവരെ കണ്ടെത്താനായിട്ടില്ല. 2019 മുതൽ ഓട്ടിസം സ്പെക്ട്രം ഡിസോർഡറിന്റെ ഉപവിഭാഗമായാണ് ഇന്റർനാഷണൽ ക്ലാസിഫിക്കേഷൻ ഓഫ് ഡിസീസസ് ഈ രോഗത്തെ കണക്കാക്കുന്നത്

 ചികിത്സ 
ഫലപ്രദമായ ഒരു ചികിത്സയും മതിയായ രേഖകളോടെ ഇതുവരെ കണ്ടെത്തിയിട്ടില്ല. ഭാരിച്ചതും ആവർത്തിക്കുന്നതുമായ ദിനചര്യകൾ കുറച്ചുകൊണ്ടുവരിക, ആശയവിനിമയത്തിനായുള്ള പരിശീലനങ്ങൾ നൽകുക, ശാരീരികാസ്വാസ്ഥ്യങ്ങളെ ലഘൂകരിക്കുക എന്നിവയൊക്കെയാണ് ചികിത്സയുടെ ലക്ഷ്യങ്ങൾ. വളർച്ചക്കനുസരിച്ച് മിക്ക കുട്ടികളും നില മെച്ചപ്പെടുത്താറുണ്ടെങ്കിലും സാമൂഹിക ഇടപെടലുകളിലും ആശയവിനിമയത്തിലും ബുദ്ധിമുട്ടുകൾ നിലനിൽക്കുന്നതായി കാണാം. ഇന്ന്  ഒരു രോഗം എന്നതിലുപരി ഒരു അവസ്ഥ എന്ന നിലക്ക് നോക്കിക്കാണണമെന്ന വീക്ഷണം ശക്തമാണ്. 

സ്ത്രീകളേക്കാൾ കൂടുതൽ പുരുഷന്മാരാണ് ആസ്പെർജേഴ്സ് ബാധിതരായി ഉള്ളത്. സ്ത്രീകളിൽ ഇത് കണ്ടുപിടിക്കപ്പെടാൻ വൈകുന്നതായും കണക്കുകൾ കാണിക്കുന്നു. ഹാൻസ് ആസ്പെർജർ എന്ന ശിശുരോഗവിദഗ്ദന്റെ പേരിൽ നിന്നാണ് ഈ പേര് രൂപപ്പെട്ടത്. 1981-ൽ ആണ് ഇത് രോഗം എന്ന നിലക്ക് ആധുനിക ശാസ്ത്രം വിലയിരുത്തുന്നത് . 1990 കളിൽ ഇതിന്റെ രോഗനിർണ്ണയം സാധ്യമായി തുടങ്ങി.

 അവലംബം 

വർഗ്ഗം:ഓട്ടിസം